stanford-oval/wikipedia huggingface dataset:
Ubuntu
Ohjelmaversiot > Luettelo tuetuista versioista

| Seloste:Vanha versioVanhempi versio, yhä tuettuViimeisin versioViimeisin testiversio tulevasta julkaisustaTuleva versio > Versio | Seloste:Vanha versioVanhempi versio, yhä tuettuViimeisin versioViimeisin testiversio tulevasta julkaisustaTuleva versio > Versio | Seloste:Vanha versioVanhempi versio, yhä tuettuViimeisin versioViimeisin testiversio tulevasta julkaisustaTuleva versio > LTS | Seloste:Vanha versioVanhempi versio, yhä tuettuViimeisin versioViimeisin testiversio tulevasta julkaisustaTuleva versio > Koodinimi | Seloste:Vanha versioVanhempi versio, yhä tuettuViimeisin versioViimeisin testiversio tulevasta julkaisustaTuleva versio > Julkaisupäivä | Seloste:Vanha versioVanhempi versio, yhä tuettuViimeisin versioViimeisin testiversio tulevasta julkaisustaTuleva versio > Tuen päättymispäivä | Seloste:Vanha versioVanhempi versio, yhä tuettuViimeisin versioViimeisin testiversio tulevasta julkaisustaTuleva versio > Huomioitavaa |
| --- | --- | --- | --- | --- | --- | --- |
| Vanhempi versio, yhä tuettu:    | 14.04 |  | Trusty Tahr | 17. huhtikuuta 2014 | huhtikuu 2019 | ESM-tuella huhtikuuhun 2024 saakka. |
| Vanhempi versio, yhä tuettu:    | 16.04 |  | Xenial Xerus | 21. huhtikuuta 2016 | huhtikuu 2021 | ESM-tuella huhtikuuhun 2026 saakka. |
| Vanhempi versio, yhä tuettu:    | 18.04 |  | Bionic Beaver | 26. huhtikuuta 2018 | huhtikuu 2023 | ESM-tuella huhtikuuhun 2028 saakka |
| Vanhempi versio, yhä tuettu:    | 20.04 |  | Focal Fossa | 23. huhtikuuta 2020 | huhtikuu 2025 | ESM-tuella huhtikuuhun 2030 saakka |
| Vanhempi versio, yhä tuettu:    | 22.04 |  | Jammy Jellyfish | 21. huhtikuuta 2022 | huhtikuu 2027 |  |
| Vanha versio, ei enää tuettu:    | 23.10 |  | Mantic Minotaur | 12. lokakuuta 2023 |  |  |
| Vanhempi versio, yhä tuettu:    | 24.04 |  | Noble Numbat | 25. huhtikuuta 2024 | huhtikuu 2029 |  |
| Nykyinen versio:    | 24.10 |  | Oracular Oriole | 10. lokakuuta 2024 | heinäkuu 2025 |  |
| Tuleva versio:    | 25.04 |  | Plucky Puffin |  |  |  |
Ubuntun rinnakkaisversiot

Ubuntusta on useita virallisia ja yhteisön ylläpitämiä rinnakkaisversioita, joissa on erilaisia työpöytäympäristöjä tai muita eroja. Näitä ovat:
Kubuntu: KDE-ympäristön käyttäjille suunnattu versio.
Lubuntu: LXQt-ympäristöä käyttävä, kevyemmäksi vaihtoehdoksi tarkoitettu versio.
Xubuntu: Xfce-ympäristön käyttäjille suunnattu versio.
Ubuntu Studio: Multimedian luomiseen ja muokkaamiseen suunnattu versio.
Ubuntu MATE: MATE-ympäristön käyttäjille suunnattu versio.
Ubuntu Budgie: Budgien käyttäjille suunnattu versio.
Ubuntu Kylin: Kiinankielisille alueille
Ubuntu Unity: Unity-työpöytäympäristön käyttäjille suunnattu versio.
Ubuntu Core: Snap-paketteihin perustuva versio.
Myös itse voi asentaa haluamansa työpöytäympäristön jälkikäteen.
Edubuntu oli opetuskäyttöön suunnattu rinnakkaisversio, joka aluksi julkaistiin nimellä Ubuntu Education Edition.
Ubuntu Touch on mobiililaitteille suunnattu versio.
Kirjallisuutta

Wille Kuutti: Linux-käsikirja.  Docendo, 2011.  ISBN 978-951-0-37677-5
Matthew Helmke: The Official Ubuntu Book (9th Edition).  Prentice Hall, 2016.  ISBN 978-0-13-451342-3
Aiheesta muualla

Wikimedia Commonsissa on kuvia tai muita tiedostoja aiheesta .
Ubuntun virallinen sivusto (englanniksi)
Ubuntu Suomen sivut ja keskustelualueet – Ubuntun yhteisön virallinen Suomen paikallistiimi ()
Ubuntu Forums (englanniksi)
Ubuntun profiili DistroWatch.com-sivulla (englanniksi)
Debian GNU/Linux -pohjaisia jakeluita
Collax
Damn Small Linux
Debian
Debian JP
Elive
Euronode
Floppix
Gnoppix
Knoppix
Linspire
Mepis
Morphix
Nexenta
Sidux
Skolelinux
Ubuntu
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Norja  Ranska  BnF data  Saksa  Israel  Yhdysvallat  Tšekki 
10.04-version Ubuntun ja Kubuntun työpöytäversioiden ja palvelinversion CD-levyjen kannet ja levyt.
Tatjana Veškurova

Marija Savinova (vasemmalla) ja Tatjana Veškurova
| Mitalit> Maa:   Venäjä.Naisten yleisurheilu. Olympialaiset  | Mitalit> Maa:   Venäjä.Naisten yleisurheilu. Olympialaiset  | Mitalit> Maa:   Venäjä.Naisten yleisurheilu. Olympialaiset  | Maa:   Venäjä> Naisten yleisurheilu. |
| --- | --- | --- | --- |
|  Hopeaa | Peking 2008 | 4 × 400 m |  |
| EM-kilpailut  | EM-kilpailut  | EM-kilpailut  |  |
|  Kultaa | Göteborg 2006 | 4 × 400 m |  |
|  Hopeaa | Göteborg 2006 | 400 m |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Hopeaa | Göteborg 2013 | 4 × 400 m |  |
Tatjana Leonidovna Veškurova (ven. Татьяна Леонидовна Вешкурова, s. 23. syyskuuta 1981) on venäläinen 400 metrin juoksija.
Veškurova voitti Göteborgin EM-kisoissa 2006 EM-hopeaa 400 metrillä ajalla 50,15. Samoissa kisoissa hän oli mukana Venäjän joukkueessa, joka voitti 4 × 400 metrin viestijuoksussa EM-kultaa. Kauden lopussa Veškurova sijoittui yleisurheilun maailmancupissa 400 metrillä neljänneksi. Seuraavana vuonna hän juoksi Birminghamin sisäratojen EM-kisoissa matkan viidenneksi. Osakan ulkoratojen MM-kisoissa hän karsiutui välierissä.
Veškurova oli mukana Pekingin olympialaisissa 2008 Venäjän joukkueessa pitkän viestin alkuerissä. Loppukilpailussa, jossa hän ei juossut, joukkue voitti olympiahopeaa. Göteborgin sisäratojen EM-kilpailuissa 2013 hän sai hopeaa 4 × 400 metrin viestissä.
Ennätykset > Ulkoradat

200 metrin juoksu: 22,92 (2008)
400 metrin juoksu: 49,99 (2006)
Ennätykset > Sisäradat

200 metrin juoksu: 23,58 (2006)
300 metrin juoksu: 37,51 (2007)
400 metrin juoksu: 51,07 (2006)
500 metrin juoksu: 1.10,28 (2007)
Benjamin Ndiaye

Benjamin Ndiaye vuonna 2019.

Benjamin Ndiaye (s. 28. lokakuuta 1948) on senegalilainen roomalaiskatolinen piispa. Hänet vihittiin papiksi 21. elokuuta 1977 ja nimitettiin Kaolackin hiippakunnan piispaksi 15. kesäkuuta 2001. Piispaksi vihkiminen seurasi 24. marraskuuta. Pääkonsekraattorina toimi Théodore-Adrien Sarr, jota avustivat Pierre Sagna ja Jacques Yandé Sarr.
Vyöhyketerapia

Vyöhyketerapia eli refleksologia on uskomushoiton muoto, jossa ihmistä hoidetaan painelemalla kehossa sijaitsevia heijastepisteitä. Vyöhyketerapeutti käsittelee joko pelkästään jalkaterien heijastepisteet tai koko kehon heijasteet (myös kädet, korvat, kasvot ja keskivartalo).
Suomessa vyöhyketerapeutteja koulutetaan useassa paikassa. Kaksi suurinta kouluttajaa ovat luontaislääketieteen instituutti Kairon Instituutti Helsingissä ja luontaisalan koulutus- ja hyvinvointikeskus Medikanova Tampereella. Eri oppisuuntausten hoitotavat ja painotukset poikkeavat jossakin määrin toisistaan.
Suomessa ei säädellä vyöhyketerapia-alan koulutusta tai ammatin harjoittamista. Terapeutin koulutus- ja kokemustausta voi vaihdella: edellä mainittujen kouluttajien tarjoama koulutus sisältää kouluttajien näkemyksen lääketieteen perusteista  ja vyöhyketerapiakoulutusta.
Tutkimukset

Vuonna 2009 julkaistussa katsauksessa todetaan, että olemassa olevat todisteet eivät osoita vyöhyketerapian sopivan minkään sairauden hoitamiseen.
Lohjalla vuonna 2018 toteutetussa tutkimuksessa kartoitettiin vanhempien kokemuksia vyöhyketerapiasta osana vauvan koliikin hoitoa. Mukana oli 35 vauvaa, ja näistä viidentoista koliikkioireilu loppui kokonaan. Lopuista vauvoista useimmilla oireilu lieveni. Lisäksi havaittiin levottoman liikehdinnän ja jännitystilojen lievenemistä. Verrokkiryhmää ei ollut. Tutkimus toteutettiin  Helsingin ja Uudenmaan sairaanhoitopiirin, Metropolia Ammattikorkeakoulun ja Lohjan kaupungin yhteistyönä, ja se on hyväksytty julkaistavaksi pohjoismaisessa tiedelehdessä.
Myös vuonna 2018 Turkissa tehdyssä tutkimuksessa vyöhyketerapia lievitti vauvojen koliikkia. 64 vauvan tutkimusjoukosta noin puolet oli vertailuryhmää, joka ei saanut hoitoa. Monia oheismuuttujia pyrittiin kontrolloimaan. Kokeen päättyessä koliikkioireet olivat hoidettavalla ryhmällä merkittävästi lievemmät kuin vertailuryhmällä.
Munzee

Munzee on maailmanlaajuinen peli, jossa mobiililaitteiden, ja satelliittipaikannuksen avulla etsitään ja piilotetaan ympäristöön sijoitettuja fyysisiä QR-koodeilla ja NFC-siruilla merkittyjä tarroja/tunnisteita tai virtuaalisia Munzee-tunnisteita. Munzeita etsitään älypuhelimilla.
Munzeen sijainti ja mahdollinen kuvaus, ilmoitetaan sovelluksessa ja nettisivuilla. Maailmanlaajuisesti Munzeessa on jo yli 185 miljoonaa löytöä.
Pisteet

Kun Munzeen löytää, saa pisteitä, joilla esimerkiksi kilpaillaan ryhmässä klaaneissa ja myös yksin tilastoissa. Myös Munzeen piilottaja saa Munzeen löytämisen yhteydessä tietyn määrän pisteitä. Pisteillä Munzeessa saa lisäksi myös uusia tasoja.
Tavalliset karttamerkit

Perusmerkki (engl. Regular) on tavallinen Munzee-tunniste, jonka skannaamisesta saa 5 pistettä.
Motelli (engl. Motel) on Munzee-tunniste, jossa on viisi huonetta. Ne varataan skannausjärjestyksessä. 30 päivän kuluttua huoneen varaamisesta, huone vapautuu automaattisesti. Mikäli motellissa on jäljellä huoneita, saa 5 pistettä ja huoneen. Jos huoneita ei ole jäljellä, saa 30 pistettä, mutta ei huonetta. Myös huoneen varanneet saavat pisteitä omistajan tavoin jokaisesta motellin skannauksesta.
Hotelli (engl. Hotel) on kuin motelli, mutta hotellissa on kymmenen huonetta, ja kaikki pisteet saa tuplana.
Lomaosake (engl. Timeshare) on kuin motelli, mutta jokaisen uuden skannauksen jälkeen lomaosakkeen voi skannata uudestaan.
NFC toimii kuin perusmerkki, mutta NFC-munzeessa ei lueta QR-koodia, vaan viedään puhelin NFC-sirun lähelle.
Esteetön (engl. Accessibility) toimii kuin perusmerkki, mutta omistaja on määritellyt Munzeen olevan pyörätuolilla löydettävä.
Premium on merkki, jonka premiumjäsen saa piilottaa kerran jäsenyydensä aikana. Erittäin harvinainen tyyppi. Skannatessa saa 10 pistettä.
Business on yritysten tapa mainostaa Munzeen kautta. Skannatessa saattaa saada esimerkiksi etukuponkeja.
Tapahtumapaikka (engl. Event Indicator) on merkki joka ilmoittaa Munzeehen liittyvien tapahtumien sijainnin.
Kivi, Sakset, Paperi (engl. RPS Munzee) on merkki, jonka skannauksen jälkeen tulee pelata tietokonetta vastaan Kivi, Sakset, Paperia. Voittaessa tietokoneen, saa 20 pistettä, hävitessä 10 pistettä, ja tasapelin tullessa 15 pistettä.
Reitti (engl. Trail) on tyyppi, jonka merkit johdattavat pelaajia näkemisen arvoisiin paikkoihin. Kaikki yhden reitin merkit eivät näy heti, vaan seuraava merkki tulee näkyviin, kun ensimmäinen merkki skannataan, ja kun toinen merkki on skannattu, esiin tulee kolmas. Reitti jatkuu näin viidenteen merkiin asti. Reitillä pisteitä saa vaihtelevasti viidestä kolmeenkymmeneen.
Hajaantuja (engl. Scatter) on merkki, joka jakautuu skannauksen jälkeen neljään lähistöllä olevaan merkkiin. Hajaantujan skannauksesta saa 35 pistettä.
Hajaantunut (engl. Scattered) on merkki, joka on jakautunut Hajaantujasta. Skannauksesta saa 10 pistettä.
Onnenpyörä (engl. Prize Wheel) on merkki, josta saa joko 20-100 pistettä, tai krediitin ja 10 pistettä.
Jälleenmyyjä (engl. Reseller) on merkki, joita voi ostaa vain jälleenmyyjiltä. Jälleenmyyjän skannauksesta saa 10 pistettä.
Apila (engl. Shamrock) on merkki, joita voi ostaa rajoitettuina ajankohtina Munzeen kaupasta. Apilat keräävät todennäköisemmin myyttisiä olentoja, kuin muut merkit.
Koiramies (elokuva)

| Koiramies> Dog Man |
| --- | --- |

Ohjaaja:  Peter Hastings
Käsikirjoittaja:  Peter Hastings
Perustuu:  Dav Pilkeyn kirjaan Koiramies
Tuottaja:  Karen Foster
Säveltäjä:  Tom Howe
Pääosat:   Pete Davidson  Lil Rel Howery  Isla Fisher  Ricky Gervais 
Valmistustiedot
Valmistusmaa:  Yhdysvallat
Tuotantoyhtiö:  DreamWorks Animation
Levittäjä:  Finnkinon teatterilevitys
Ensi-ilta:   2025-1-3131. tammikuuta 2025 (Yhdysvallat)  2025-3-77. maaliskuuta 2025 (Suomi)  
Kesto:  89 minuuttia
Alkuperäiskieli:  englannin kieli
Aiheesta muualla
IMDb
Elonet
Infobox OKNimi-testi OK: 
Koiramies (engl. Dog Man) on ensi-iltansa vuonna 2025 saava tietokoneanimaatioelokuva, jonka on ohjannut Peter Hastings. Elokuvan ääninäyttelijöihin kuuluvat Pete Davidson, Lil Rel Howery, Isla Fisher ja Ricky Gervais.
Ääninäyttelijät

| Alkuperäinen ääninäyttelijä | Suomalainen ääninäyttelijä | Rooli |
| --- | --- | --- |
| Peter Hastings | Peter Hastings | Koiramies |
| Lil Rel Howery | Jukka Rasila | poliisipäällikö |
| Pete Davidson | Tero Koponen | Pete |
| Lucas Hopkins | Kosmo Salminen | Pikku-Pete |
| Isla Fisher | Amy Burgess | Sara Hatuton |
| Poppy Liu |  | Butler |
| Stephen Root |  | Isoisi |
| Billy Boyd |  | Seamus |
| Ricky Gervais | Antti Pääkkönen | Voltti-kala |
Vesipiippu

Lasinen bong-tyyppinen vesipiippu, jonka vesitila on hiekkapuhallettu
Vesipiippu  on piippu, jossa savun suodattimena käytetään vettä. Perinteisiä itämaisia versioita kutsutaan nimellä hooka. Suoraviivaistettua muotoa kutsutaan bongiksi. Sana juontuu thainkielisestä sanasta baung (thaiksi บ้อง), joka tarkoittaa sylinterin tai putken muotoista puista tai bambusta valmistettua esinettä. Bongilla on vuosisatainen käyttöhistoria Kaukoidässä ja Afrikassa.
Yleistä

Materiaalina on alun perin ollut puu tai bambu, mutta nykyään lasi ja akryyli lienevät yleisimmät. Piipun pesä voi olla keraaminen, lasia, metallia tai kiveä, tai jotain muuta korkeita lämpötiloja kestävää materiaalia.
Länsimaissa bongi yhdistetään yleisesti kannabikseen, vaikka historiallisesti sitä on käytetty samoin kuin muitakin vesipiippuja, kuten edellä mainittu hooka ja sen rinnakkaisversio šiša.
Vaikutus savun haitallisuuteen

Vesipiipussa joitain haitallisia aineita (muun muassa osa tupakan nikotiinista) liukenee veteen, mutta ei läheskään kokonaan. Vesipiipun käyttö on joskus perusteltu sen väitetyllä terveellisyydellä, koska vesi suodattaa haitta-aineita. Käytännössä esimerkiksi tupakkaa poltettaessa vesipiipun käyttäminen voi olla savukkeen polttamista haitallisempaa, sillä polttaminen yleensä kestää pitemmän ajan, eikä vesi poista läheskään kaikkia haitta-aineita. Vaikuttaa myös siltä, että vesipiipun kautta polttamalla tupakansavun mukana kulkeutuu elimistöön keskimäärin enemmän häkää, nikotiinia, kromia, arseenia ynnä muuta kuin savukkeen savun mukana.
Vesipiipussa savu kulkeutuu keuhkoihin veden kautta, jolloin savu viilenee ja siihen sekoittuu vesihöyryä. Myös osa savun hiukkasista jää veteen. Savu kertyy vesitilan yläpuolella olevaan savutilaan eli kammioon, josta se voidaan imeä yhdellä kerralla keuhkoihin. Savutilan tyhjennys tapahtuu vapauttamalla sormi ilmareiän päältä pois, tai irrottamalla pesä jolloin ilmaa pääsee savutilaan suoraan eikä piipun pesän kautta. Ilmareikä sijaitsee kammion seinässä, vedenpinnan yläpuolella.
Savu on veden ansiosta kosteaa ja viileää. Kuumaa vettä käytettäessä savun seassa on enemmän vesihöyryä.
Vesipiippua voidaan käyttää myös ilman nikotiinia. Tällöin siinä nautitaan vain vesihöyryn tuottamasta mausta.
Rakenne

Suuaukko on se mihin käyttäjä asettaa suunsa, peittäen kammion ilmalta, antaen käyttäjälle mahdollisuuden hengittää höyryä. Suuaukko sijaitsee yleensä bongin yläosassa.
Kammio on tila joka kerää höyryä ennen kuin sitä hengitetään. Yleensä kammio muodostaa suurimman osan rakenteesta ja on usein korkea, ontto sylinteri, jolla on suuri sisäinen tilavuus. Kammio on usein lievästi vinossa, jotta suuaukon saavuttaa vaivattomammin.
Pohja sisältää veden, jonka läpi höyry vedetään. Yleensä pohja on leveämpi kuin kammio, jotta täytettynä esine on vakaampi. Joissakin bongeissa on lisäjalka, jotta bongi olisi vielä vakaampi.
Pesäputki on putki joka kulkee kammion seinän läpi. Pesäputken tulisi mennä suoraan pohjaan, jotta höyry kulkisi mahdollisimman pitkän matkan ennen kuin saavuttaisi kammion. Näin höyrystä tulee puhtaampaa sekä viileämpää. Pesäputki voi olla irrallinen tai kiinnitetty kammion seinään. Irralliset pesäputket ovat helpompia puhdistaa.
Pesä on yleensä kupin tai tötterön muotoinen joka on tehty joko metallista, lasista, puusta tai keraamista. Aine jota höyrystetään on pakattu pesään ja sytytetty. Pesä laitetaan ylempään aukkoon pesäputkessa. Pesiä on saatavilla myös valmiiksi kiinnitettyinä pesäputkeen.
Ilmareikä on pieni sormella suljettava reikä, jota avaamalla voi päästää ilmaa savun mukana henkeen.
Bongin kaltaisia välineitä > Šiša

Šiša tai hooka on hiiltä lämmönlähteenä käyttävä länsiaasialainen vesipiippu, jonka pesä sijaitsee keskussylinterin päällä, ja savua hengitetään vesisäiliön kyljestä lähtevien letkujen avulla.
Bongin kaltaisia välineitä > Älyämpäri

Äly on ämpäristä ja pullosta tehty kotitekoinen väline, jota käytetään kannabiksen polttamiseen. Nimitys äly on slangia.
Englannin kielessä väline tunnetaan nimellä bucket bong (bucket = ämpäri, bong = bongi, vesipiippu) tai gravity bong (gravity = painovoima). Toiminta perustuu alipaineeseen, joka syntyy pulloon, kun sitä nostetaan vedestä ylös.
Bongin kaltaisia välineitä > Älyämpäri > Älyn rakenne ja käyttö

Älyssä on vedellä täytettävä ämpäri tai muu astia, muovipullo, josta on leikattu pohja pois, ja pesä, jonne päihdeaine asetetaan sytytettäväksi. Pesä rakennetaan usein suuttimesta, jonka sisään asetetaan pala metalliverkkoa tai muu savua ja ilmaa läpipäästävä jalusta, jonka päälle päihdeaine asetetaan.
Pesä sijoitetaan pullon suulle ja pullo upotetaan kaulaa myöten vesiämpäriin, minkä jälkeen pesä ladataan eli täytetään päihdeaineella. Päihdeaine sytytetään palamaan ja pulloa nostetaan hitaasti ylöspäin. Pullon sisälle kertyy alipainetta, joka tasautuu suuttimen kautta, jolloin pulloon virtaa ilmaa ja savua. Kun pullo on nostettu ylös asti, pesä poistetaan, pullossa oleva savu hengitetään, ja päihdyttävät yhdisteet alkavat imeytyä keuhkoista verenkiertoon. Jos savupulloa työnnetään hengitysvaiheessa takaisin alas, pulloon syntyvä paine työntää savun keuhkoihin ”pehmeämmin” kuin vedettäessä savua keuhkoihin hengityslihaksilla.lähde tarkemmin?
Bongin kaltaisia välineitä > Waterfall-malli

”Vesiputous” on toinen vedellä tuotettuun alipaineeseen perustuva polttoväline, jossa käytetään yhtä muovipulloa, josta ei ole leikattu pohjaa pois ja se on täytettävissä vedellä. Pullon alaosaan on tehty aukko, joka on suljettu kumisella tulpalla, ja jonka kautta vesi on laskettavissa pois. Pullo täytetään kaulaan asti, minkä jälkeen ladattu pesä sijoitetaan pullon suulle. Päihdeaine sytytetään ja vesi lasketaan pois, jolloin pulloon syntyvä alipaine saa pullon täyttymään savulla. Pesä poistetaan ja savu hengitetään.
Aiheesta muualla

Terveyden ja hyvinvoinnin laitos: Vesipiippu
Tieteen Kuvalehti: Vesipiippu ei poista tupakan haittoja
Bongin perusrakenne
Älyn toimintaperiaate.
Vesiputous.
Fabian Zetterlund

| Fabian Zetterlund> Henkilötiedot |
| --- | --- |
Syntynyt: 25. elokuuta 1999 (ikä 25) Karlstad, Ruotsi
Kansalaisuus:   Ruotsi
Jääkiekkoilija
Lempinimi:  Fabbe
Pelipaikka:  oikea laitahyökkääjä
Maila:  oikea
Pituus:  180 cm
Paino:  99 kg
Seura
Seura:  Ottawa Senators
Sarja:  NHL
Pelinumero:  20
Pelaajaura
Pääsarjaura:  2016–
Aik. seurat:  Färjestad BK (SHL) Timrå IK (Allsv.) AIK (Allsv.) New Jersey Devils (NHL) Utica Comets (AHL) San Jose Sharks (NHL)
NHL-varaus:  63. varaus, 2017 New Jersey Devils
Fabian Zetterlund (s. 25. elokuuta 1999 Karlstad, Ruotsi) on ruotsalainen jääkiekkoilija, joka pelaa NHL-joukkue Ottawa Senatorsissa. Hän on pelipaikaltaan keskushyökkääjä, mutta Zetterlund osaa pelata myös laidassa. Hän laukoo oikealta.
Ura > Maajoukkueura

| Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Pronssia | Tšekki 2024 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Hopeaa | Yhdysvallat 2018 | jääkiekko |  |
Zetterlund pelasi alle 20-vuotiaiden MM-kilpailuissa vuosina 2018 ja 2019, joista ensimmäinen turnaus päättyi hopeaan. Jälkimmäisessä turnauksessa hän toimi Ruotsin varakapteenina. Zetterlund pelasi myös alle 18-vuotiaiden MM-kilpailuissa vuonna 2017. Hänet valittiin Yhdysvaltoja vastaan pelatun puolivälieräottelun päätteeksi Ruotsin ottelun parhaaksi pelaajaksi.
Zetterlund pelasi myös alle 18-vuotiaiden Ivan Hlinkan muistoturnauksessa vuonna 2016. Hän pelasi myös World U-17 Hockey Challengessa vuonna 2015, jolloin hän voitti pronssia. Yhteensä Zetterlund on pelannut 26 nuorten ja 47 poikien maaottelua. Hän on toiminut myös Ruotsin alle 18-vuotiaiden maajoukkueen kapteenina.
Pelityyli

Hockeyprospects.com -sivuston mukaan Zetterlund on nopea hyökkääjä, joka riistää kiekkoja ja karvaa vahvasti. Hän on luonnehtinut itseään voimahyökkääjäksi, jolla on hyvä laukaus ja luistelutaidot sekä menee maalinedustatilanteisiin.
Veronica Verho

| Maria Veronica Verho |
| --- | --- |
 Verho vuonna 2016.
Henkilötiedot
Muut nimet:  Mariieveronica
Syntynyt: 20. huhtikuuta 1996 (ikä 28) Turku
Ammatti:  radiojuontaja
Maria Veronica Verho (s. 20. huhtikuuta 1996 Turku) on suomalainen palkittu tv- sekä radiojuontaja ja videobloggaaja. Hän työskenteli NRJ:n illassa omassa ohjelmassaan The Verho Show. 22. helmikuuta 2022 Verho kuitenkin ilmoitti Instagramissa seuraajilleen jättäytyvänsä NRJ:ltä ja radiotyöstä. The Verho Show'n viimeinen lähetys esitettiin 24. helmikuuta 2022. Aiemmin hän on työskennellyt NRJ Aamun radiojuontajana ja Radio Helsingissä. Koulutukseltaan hän on media-assistentti.
Ura

Verho aloitti televisiojuontajan työnsä saatuaan pestin yhtenä Posse-viihdeohjelman keväällä 2020 esitetyn seitsemännen tuotantokauden juontajista, ja jatkoi juontajana kausilla 2021 ja 2022. Veronica Verho on vieraillut useissa television ja radion ajankohtais- ja viihdeohjelmissa, ja hän oli mukana Selviytyjät Suomen toisella tuotantokaudella. Verho osallistui Tanssii tähtien kanssa -tv-ohjelmaan syksyllä 2019. Verho juonsi Love Island Suomi -tositelevisio-ohjelman kolmannen kauden, joka esitettiin elokuussa 2021 MTV3-kanavalla. Verho juonsi Huippumalli haussa -ohjelman MTV3:lle 2022. Hän teki POKS-nimistä podcastia yhdessä videobloggaaja  Sita Salmisen kanssa.
Verho on toiminut useiden tapahtumien juontajana, muun muassa suorana televisioidussa Blog Awards -gaalassa 2017.  Vuonna 2022 hän juonsi suoraan televisioidun Kultainen Venla -gaalan Jaakko Saariluoman kanssa. Samana vuonna hän juonsi myös Tubecon Awards -gaalan.
YouTubessa Verhon kanavan nimi on Mariieveronica. Hän aloitti vloggaamisen vuonna 2012 ensimmäisten suomalaisten tubettajien joukossa. Hänen kanavallaan on YouTubessa 226 000 tilaajaa, ja hänen videoitaan on katsottu 66 miljoonaa kertaa. Tubettajana hänen taustayhtiönsä on Troot Network (Töttöröö). Verhon kanavaa tilaavat etenkin 13–24-vuotiaat naiset ja tytöt. Instagramissa hänellä on 266 000 seuraajaa. Hän on perustajajäsenenä tubettajien yhdistyksessä, johon siirtyi Tubeconin osakekantaa ja valtaa sisällöntuottamiseen.
Taloustutkimuksen vuonna 2016 teettämässä kyselyssä 13–17-vuotiaille nuorille Verho oli kolmanneksi vaikuttavin mediapersoona tässä ikäryhmässä. Hän oli vaikuttavin Tubeconin teettämässä tutkimuksessa 16–19-vuotiaiden nuorten keskuudessa vuonna 2017.
Yksityiselämä

Verho seurusteli Juhani Koskisen kanssa vuodesta 2020 alkaen, vuoden 2021 tammikuussa he kihlautuivat ja erosivat vuonna 2024. Verho on julkisesti kertonut, että hänelle on lääketieteellisestä syystä vaikea saada lasta.
Televisiossa, elokuvissa

| Vuosi | Televisiosarja | Rooli |
| --- | --- | --- |
| 2022 | Huippumalli haussa | juontaja |
| 2021 | Love Island Suomi | juontaja |
| 2020–2022 | Posse | oma itsensä + juontaja vuodesta 2020 |
| 2019 | Selviytyjät Suomi | kilpailija |
| 2019 | Tanssii tähtien kanssa | oma itsensä |
| 2019 | Angry Birds -elokuva 2 | Ella (suomi) |